CELEX: 32006R1017
Language: hu
Date: 2006-07-05 00:00:00
Title: A Bizottság 1017/2006/EK rendelete ( 2006. július 4. ) a 2003/2004-es gazdasági évtől a szőlőlére és mustra vonatkozó közösségi vámkontingens megnyitásáról és kezeléséről szóló 1472/2003/EK rendelet vámkontingens tekintetében történő módosításáról

5.7.2006   
            
            
               HU
            
            
               Az Európai Unió Hivatalos Lapja
            
            
               L 183/11
            
         
      A BIZOTTSÁG 1017/2006/EK RENDELETE
   
   (2006. július 4.)
   a 2003/2004-es gazdasági évtől a szőlőlére és mustra vonatkozó közösségi vámkontingens megnyitásáról és kezeléséről szóló 1472/2003/EK rendelet vámkontingens tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 62. cikke (1) bekezdésére,
   mivel:
   
               (1)
            
            
               Az 1472/2003/EK (2) bizottsági rendelet rendelkezik 14 000 tonna, a 2009 61 90, a 2009 69 11, a 2009 69 19, a 2009 69 51 és a 2009 69 90 KN-kód alá tartozó szőlőlé és must behozatali vámkontingensének megnyitásáról.
            
         
               (2)
            
            
               A 2006/333/EK tanácsi határozattal (3) jóváhagyott, az Európai Közösség és az Amerikai Egyesült Államok között az 1994. évi Általános Vám- és Kereskedelmi Egyezmény (GATT) XXIV. cikkének (6) bekezdése és XXVIII. cikke alapján levélváltás formájában létrejött megállapodás rendelkezik a szőlőlé éves vámkontingensének 29 tonnával történő növeléséről 2006. június 15-től kezdve. Ezért helyénvaló ezt a mennyiséget az 1472/2003/EK rendelet 1. cikkében említett 09.0067. számú vámkontingenshez tartozó szőlőlé- és mustmennyiséghez hozzáadni.
            
         
               (3)
            
            
               Az 1472/2003/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1472/2003/EK rendelet 1. cikke (1) bekezdésének első albekezdésében a „14 000 tonna” helyébe „14 029 tonna” lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2006. június 15-étől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 4-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb a 2165/2005/EK rendelettel (HL L 345., 2005.12.28., 1. o.) módosított rendelet.
   
      (2)  HL L 211., 2003.8.21., 10. o.
   
      (3)  HL L 124., 2006.5.11., 13. o.